హైవే (2022 సినిమా)

హైవే 2022లో  తెలుగులో విడుదలైన సైకో క్రైమ్‌ థ్రిల్లర్‌ సినిమా. శ్రీఐశ్వర్య లక్ష్మీమూవీస్‌ బ్యానర్‌పై వెంకట్‌ తలారి నిర్మించిన ఈ సినిమాకు  కేవీ గుహన్‌ దర్శకత్వం వహించాడు. ఆనంద్ దేవరకొండ, మానస రాధాకృష్ణన్‌, స‌త్య‌, అభిషేక్ బెనర్జీ, సైయామీ ఖేర్ ప్రధాన పాత్రల్లో నటించిన ఈ సినిమా టీజర్‌ను ఆగ‌స్టు 9న విడుదల చేసి, సినిమాను ఆగ‌స్టు 19న ఆహాలో విడుదల చేశారు.
క‌థ‌
విష్ణు (ఆనంద్ దేవరకొండ) ఓ ఫొటోగ్రాఫ‌ర్‌. ప్రీ వెడ్డింగ్ షూట్ కోసం తన స్నేహితుడు స‌ముద్రం (సత్య)తో క‌లిసి వైజాగ్ నుండి బెంగ‌ళూరు బ‌య‌లుదేరుతాడు. మంగ‌ళూరులో ఉన్న త‌న తండ్రిని క‌లుసుకోవ‌డానికి తుల‌సి (మానస రాధాకృష్ణన్) ఒంట‌రిగా బ‌య‌లుదేరుతుంది. మ‌ధ్యలో బ‌స్ మిస్ కావ‌డంతో ఆమెకు విష్ణు లిఫ్ట్ ఇస్తాడు. కొద్ది ప‌రిచ‌యంలోనే తుల‌సితో విష్ణు ప్రేమ‌లో ప‌డ‌తాడు. హైద‌రాబాద్ న‌గ‌రంలో  సైకో కిల్ల‌ర్ (అభిషేక్ బెనర్జీ) వ‌రుస‌గా యువతులను హ‌త్య చేస్తుంటాడు. అత‌డిని ప‌ట్టుకోవ‌డానికి పోలీస్ ఆఫీస‌ర్ ఆశా భరత్ (సయామీఖేర్) ప్ర‌య‌త్నిస్తుంటుంది. పోలీస్ నిఘా పెరిగిపోవ‌డంతో సైకో కిల్ల‌ర్ బెంగ‌ళూరు పారిపోతుండగా మార్గ‌మ‌ధ్యలో తుల‌సి క‌నిపించ‌డంతో ఆమెను కిడ్నాప్ చేస్తాడు. సైకో కిల్ల‌ర్ బారి నుండి తుల‌సి ర‌క్షించ‌డానికి విష్ణు ఎలాంటి సాహ‌సం చేశాడు? పోలీస్ ఆఫీస‌ర్‌తో క‌లిసి విష్ణు అత‌డిని ప‌ట్టుకున్నాడా ? లేదా అనేదే మిగతా సినిమా కథ.

నటీనటులు
ఆనంద్ దేవరకొండ
మానస రాధాకృష్ణన్‌
స‌త్య‌
అభిషేక్ బెనర్జీ 
సైయామీ ఖేర్
సాంకేతిక నిపుణులు
బ్యానర్: శ్రీఐశ్వర్య లక్ష్మీమూవీస్‌
నిర్మాత: వెంకట్‌ తలారి  
కథ, స్క్రీన్‌ప్లే, దర్శకత్వం: కేవీ గుహన్‌
సంగీతం: సైమన్‌.కె.కింగ్‌
సినిమాటోగ్రఫీ: కేవీ గుహన్‌ 
పాటలు: అనంత్ శ్రీరామ్ , శ్రీమణి 
డైలాగ్స్: మిర్చి కిరణ్, సాయికిరణ్ సుంకోజు 
ఎడిటర్: తమ్మిరాజు 
మూలాలు

వర్గం:2022 తెలుగు సినిమాలు